Виртуални фенове озвучават завръщането на Висшата лига? | Корнер.dir.bg
FIFA 20 може да се окаже спасителна сламка за телевизиите
13:51 | 1 юни 2020 | Редактор : Александър Сотиров 3 261 Снимка: Getty Images/Guliver Photo
Най-чаканото завръщане в световния футбол е това на английската Висша лига. Мачовете от Премиър лийг трябва да бъдат подновени на 17 юни, като в момента се търсят начини да бъде компенсирана липсата на фенове по трибуните, а един от обсъжданите варианти е меко казано странен.
Отборите трябва да изиграят общо 92 мача, за да бъде завършен сезон 2019/2020, а най-шантавото предложение е свързано с най-популярната спортна електронна игра - FIFA 20. Идеята е по време на телевизионните предавания да се използват звуци на феновете от електронната поредица, за да може всичко да изглежда или по-скоро звучи една идея по-нормално...
Това предложение ще бъде гласувано в четвъртък, заедно с други опции, повечето от които включват разнообразвяване на съдържанието на преките предаване - нови гледни точки на случващото се на терена, камера, която прави тактически анализ и повторения на 360 градуса.
Съществува и опция, която вече е факт в Бундеслигата, а именно слагането на картонени фенове по празните места в трибуните